****

**V I L J A N D I L I N N**

**LINNAVOLIKOGU**

**SOTSIAALKOMISJONI**

**KOOSOLEKU PROTOKOLL**

Viljandi 15. august 2025 nr 1-13/25/40

Algus kell 14.00, lõpp kell 15.22

**Koosolekut juhatas** Kalle Kivistik

**Protokollis** Maria Kuldkepp

**Võtsid osa liikmed**: Gert Elmaste, Mare Hõbemäe, Kalle Kivistik, Tiit Jürmann, Erika Kiviloo, Silvia Takkel, Janika Gedvil (Teams)

**Puudusid:** Õie Lumi, Itta Arak, Triinu Tints, Tõnu Juul, Kiti Põld

**Võtsid osa asendusliikmed:** Eliise Vainurm (K. Põld asendusliige), J.-M. Salumäe (T. Tints asendusliige)

**Koosolekul viibisid:** linnapea Johan-Kristjan Konovalov, õigusteenistuse juht Margit-Marit Raudsepp, projektijuht Claid Ježov, Viljandi haigla koostööteenuste juht Krista Valdvee

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra arutelud.

G. Elmaste tegi ettepaneku lisada päevakorda „Muud küsimused“ ja „Viljandi Linnavalitsusele kohustuse panemine pikendada Viljandi Maadlusklubiga Tulevik senist üürilepingut“, J.-M. Salumäe tegi ettepaneku tõsta „Osalemine koostöövõrgustikus“ esimeseks päevakorrapunktiks.

Komisjon nõustus ettepanekutega.

Kinnitati järgmine päevakord.

**PÄEVAKORD:**

1. Osalemine koostöövõrgustikus (2025/359)

2. Viljandi Linnavalitsusele kohustuse panemine pikendada Viljandi Maadlusklubiga Tulevik senist üürilepingut (2025/358)

3. Maamaksumäärade, maamaksu tõusu piirmäära ja kodualuse maa maksusoodustuse kehtestamine ning Viljandi Linnavolikogu määruse nr 107 „Maamaksust vabastamine“ muutmine (2025/355)

4. Volituste andmine avaliku liiniveo korraldamise hanke läbiviimiseks (2025/357)

5. Noortevolikogu põhimäärus (2025/361)

6. Sotsiaalkomisjoni põhimäärus

7. Muud küsimused

**PÄEVAKORRAPUNKT NR 1**

**Osalemine koostöövõrgustikus (2025/359)**

**KUULATI:**

K. Valdvee tutvustas koostöövõrgustiku loomise eesmärki.

Komisjoni aseesimees tegi ettepaneku toetada eelnõu. Vastuväiteid ei olnud.

**OTSUSTATI:**

Toetada eelnõu „Osalemine koostöövõrgustikus (2025/359)“.

**PÄEVAKORRAPUNKT NR 2**

**Viljandi Linnavalitsusele kohustuse panemine pikendada Viljandi Maadlusklubiga Tulevik senist üürilepingut (2025/358)**

**KUULATI:**

M.-M. Raudsepp – 23.07.2025 saabus Viljandi Linnavolikogule pöördumine, mille allkirjastajad pidasid oluliseks, et Viljandi Maadluskeskus jätkaks tegevust oma praeguses asukohas Viljandi linnas, Vaksali tn.2 hoones. Pöördumise sisuks oli, et Viljandi Linnavolikogu kohustaks Viljandi Linnavalitsust pikendama kehtivat lepingut, et Viljandi Maadluskeskus saaks jätkata tegevust praeguses asukohas vähemalt neli aastat.

Komisjoni aseesimees pani eelnõu hääletusele.

**Hääletati:**

4 poolt, 4 vastu, 1 erapooletu

**OTSUSTATI:**

Mitte toetada eelnõu „Viljandi Linnavalitsusele kohustuse panemine pikendada Viljandi Maadlusklubiga Tulevik senist üürilepingut (2025/358)“.

**PÄEVAKORRAPUNKT NR 3**

**Maamaksumäärade, maamaksu tõusu piirmäära ja kodualuse maa maksusoodustuse kehtestamine ning Viljandi Linnavolikogu määruse nr 107 „Maamaksust vabastamine“ muutmine (2025/355)**

**KUULATI:**

J.-K. Konovalov - eelnõu eesmärk on Viljandi linnas alates 1. jaanuarist 2026 maamaksumäärade, maamaksu tõusu piirmäära ja maksusoodustuse kehtestamine ning Viljandi Linnavolikogu määruse nr 107 „Maamaksust vabastamine“ muutmine.

Komisjoni aseesimees pani eelnõu hääletusele.

**Hääletati:**

7 poolt, 2 erapooletut

**OTSUSTATI:**

Toetada eelnõu „Maamaksumäärade, maamaksu tõusu piirmäära ja kodualuse maa maksusoodustuse kehtestamine ning Viljandi Linnavolikogu määruse nr 107 „Maamaksust vabastamine“ muutmine (2025/355)“.

**PÄEVAKORRAPUNKT NR 4**

**Volituste andmine avaliku liiniveo korraldamise hanke läbiviimiseks (2025/357)**

**KUULATI:**

C. Ježov - eelnõu eesmärk on anda uus volitus MTÜ-le Viljandimaa Ühistranspordikeskus hankida Viljandi maakonna avaliku bussiliiniveo hanke osana ka Viljandi linnas sõitva bussiliini nr 7 liinivedu. Hankimise eesmärk on tagada bussiliini kvaliteetne ja efektiivne toimimine.

Komisjoni aseesimees tegi ettepaneku toetada eelnõu. Vastuväiteid ei olnud.

**OTSUSTATI:**

Toetada eelnõu „Volituste andmine avaliku liiniveo korraldamise hanke läbiviimiseks (2025/357)“.

**PÄEVAKORRAPUNKT NR 5**

**Viljandi Linnavolikogu ajutise komisjoni Viljandi Noortevolikogu põhimäärus (2025/361)**

**KUULATI:**

M.-M. Raudsepp – Noortevolikogu on saatnud komisjonidele arutamiseks enda uuendatud põhimääruse.

**OTSUSTATI:**

Koosoleku juhataja kutsub Noortevolikogu esimehe järgmisele komisjoni koosolekule septembris.

**PÄEVAKORRAPUNKT NR 6**

**Sotsiaalkomisjoni põhimäärus**

**KUULATI:**

K. Kivistik – sotsiaalkomisjoni põhimäärus vajab kaasajastamist, et vastata tänapäevastele tingimustele. Uue põhimääruse aluseks võetakse linnasekretäri loodud dokumendipõhi.

**OTSUSTATI:**

Komisjoni liikmed saadavad enda muudatusettepanekud 10. septembriks komisjoni esimehele ja aseesimehele.

**PÄEVAKORRAPUNKT NR 7**

**Muud küsimused**

**KUULATI:**

G. Elmaste – ma jätkuvalt soovin, et volikogu sotsiaalkomisjoni koosolekul osaleksid valdkonna abilinnapea, ametijuhataja ja vajalike eelnõude ettekandjad.

**OTSUSTATI:**

Võtta informatsioon teadmiseks.

(allkirjastatud digitaalselt) (allkirjastatud digitaalselt)

Kalle Kivistik Maria Kuldkepp

koosoleku juhataja protokollija